ກອງປະຊຸມຜູ້ປະສານງານປະເທດບຣິກສ໌ຄັ້ງທີ 5 ໄດ້ຈັດຂຶ້ນຢູ່ເມືອງສາງຊ່າແຂວງຫູໜານປະເທດຈີນໃນວັນທີ 27 ພະຈິກນີ້ຢ່າງສຳເລັດຜົນ ໂດຍມີທ່ານຫຼີປາວຕຸ່ງ ຜູ້ປະສານງານວຽກງານບຣິກສ໌ຂອງຈີນ ຮອງລັດຖະມົນຕີການຕ່າງປະເທດຈີນເປັນປະທານກອງປະຊຸມ ແລະຜູ້ປະສານງານຂອງບັນດາປະເທດບຣິກສ໌ ແລະ ຜູ້ແທນທະນາຄານພັດທະນາໃໝ່ເຂົ້າຮ່ວມ.
ກອງປະຊຸມໄດ້ທົບທວນຄືນຂະບວນການຮ່ວມມືຂອງປະເທດບຣິກສ໌ໃນປີ 2017, ວິເຄາະຜົນສຳເລັດດ້ານການຮ່ວມມືໃນຂົງເຂດເສດຖະກິດການຄ້າ, ການເງິນ, ການທະນາຄານ, ການເມືອງ, ຄວາມໝັ້ນຄົງ ແລະການແລກປ່ຽນວັດທະນະທຳ, ລົງເລິກປຶກສາຫາລືປິ່ນອ້ອມການຜັນຂະຫຍາຍຜົນສຳເລັດການພົບປະເຊ້ຍເໝິນ, ເຫັນດີເປັນເອກະພາບກັນວາງແຜນດຳເນີນງານລະອຽດ ແລະ ຮ່ວມກັນສ້າງ "ທົດສະວັດສີຄຳ" ທີສອງແຫ່ງການຮ່ວມມືບຣິກສ໌. ບັນດາຝ່າຍໄດ້ແລກປ່ຽນຄວາມເຫັນກ່ຽວກັບການພັດທະນາກົນໄກຮ່ວມມືບຣິກສ໌ ແລະ ກ້າວເຖິງຂັ້ນເປັນເອກະພາບກັນຫຼາຍບັນຫາ.
ກອງປະຊຸມຍັງໄດ້ຈັດພິທີມອບ-ຮັບປະເທດປະທານບຣິກສ໌ປີ 2018 ລະຫວ່າງຈີນກັບອາຟຣິກາໃຕ້ຕື່ມອີກ.